Document ID: 31985L0647

31985L0647
L 380/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 23 декември 1985 година
за привеждане в съответствие с техническия прогрес на Директива 71/320/ЕИО на Съвета за сближаване на законодателствата на държавите-членки в областта на спирачните системи на някои категории моторни превозни средства и техните ремаркета
(85/647/EИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно одобряване на определен тип моторни превозни средства и техните ремаркета (1), последно изменена с Директива 78/547/EИО (2), и по-специално членове 11, 12 и 13 от нея,
като взе предвид Директива 71/320/ЕИО на Съвета от 26 юли 1971 г. за сближаване на законодателствата на държавите-членки в областта на спирачните системи на някои категории моторни превозни средства и на техните ремаркета (3), последно изменена с Директива 79/489/EИО на Комисията (4),
като има предвид, че благодарение на натрупания опит и като се отчита настоящото състояние на техниката, сега е възможно да се определят по-строги изисквания, които в по-голяма степен съответстват на реалните условия на тестовите изпитвания за пригодност;
като има предвид, че е възможно също да се приемат разпоредби за спирачните системи, снабдени с противоблокировъчни устройства и, че ако такова устройство се монтира, то трябва да отговаря на съответните разпоредби на настоящата директива;
като има предвид, че разпоредбите на настоящата директива са съобразени с мнението на Комитета за привеждане в съответствие с техническия напредък на директивите, предвиждащи отстраняването на техническите пречки пред търговския обмен в сектора на моторните превозни средства;
като има предвид, че Комисията, в своите два доклада относно годината на Сигурността по пътищата 1986 (5), включи в програмата си за законодателни инициативи „подобрения на съществуващата директива относно спирачните системи“ и че разпоредбите на тази нова директива допринасят за подобряване на сигурността по пътищата,
ПРИЕ НАСТОЯЩАТА ДИРЕКТИВА:
Член 1
Директива 71/320/ЕИО се изменя, както следва:
1.
Член 2 се заменя със следния текст:
„Член 2
Държавите-членки не могат да отказват типово одобрение на Общността нито национално типово одобрение на тип превозно средство, по причини касаещи спирачните системи, ако даденото моторно превозно средство е оборудвано със спирачни устройства, предвидени в приложения от I до VIII и от Х до XII и ако тези спирачни устройства отговарят на изискванията, изложени в същите приложения.“
2.
Приложения I, II, III, IV, V, VI, VII, VIII и IX към Директива 71/320/ЕИО се изменят, а новите приложения Х, ХI и ХII се добавят, в съответствие с приложението към настоящата директива.
Член 2
1. Считано от 1 октомври 1986 г. държавите-членки не могат по причини, касаещи спирачните системи:
-
нито да отказват типово одобрение на Общността на тип превозно средство или да издават документа, предвиден в член 10, параграф 1, последно тире от Директива 70/156/ЕИО, или
-
национално типово одобрението на национално равнище,
ако спирачните системи на въпросния тип превозно средство или превозни средства отговарят на разпоредбите от Директива 71/320/ЕИО, последно изменена с настоящата директива.
2. Считано от 1 април 1987 г. държавите-членки:
-
не могат да издават копие от сертификата, предвидено в член 10, параграф 1, последно тире от Директива 70/156/ЕИО, на тип превозно средство, спирачните системи на което не отговарят на разпоредбите на Директива 71/320/ЕИО, последно изменена с настоящата директива,
-
могат да отказват национално типово одобрение на тип превозно средство, спирачните системи на което не отговарят на изискванията на Директива 71/320/ЕИО, последно изменена с настоящата директива.
3. Считано от 1 октомври 1988 г. държавите-членки могат да отказват първоначалното пускане в употреба на превозни средства, чиито спирачни устройства не удовлетворяват изискванията на директива 71/320/ЕИО, последно изменена с настоящата директива.
Член 3
Преди 1 октомври 1986 г. държавите-членки въвеждат в сила разпоредбите, необходими, за да се съобразят с настоящата директива. Те незабавно информират Комисията за това.
Член 4
Адресати на настоящата директива са държавите-членки.
Съставено в Брюксел на 23 декември 1985 година.

Labels: 7
8
15